OpenLLM-France/wikimedia huggingface dataset:
# Yell (Shetlandak)

Yell uhartea (antzinako eskandinavieraz: Jala) Shetlandak uhartediko bigarren uhartea da, eta Eskoziako hamaikagarrena hedaduraz. 2013ko erroldaren arabera 966 biztanle ditu eta herrixka handiena Mid Yell da.

## Etimologia

Norvegiarrek Jala izena eman zioten "uharte zuria".

## Geografia

Mainland uhartearen ipar ekialdean kokaturik dago.

## Historia

Neolito garaitik populatua izan da uhartea. Burdin Aroko 12 broch (gotorleku) aurkitu dira bertan.
Eliza zelta baten aztarnak ere aurkitu dira eta IX. mendean norvegiarrak iritsi ziren Orkneyinga sagan aipatzen den bezala.

## Ondasun nabarmenak

* Burravoe.
* Old Haa Museum.
* Burra Ness Broch-a.
* Windhouse.
* Houlland lurmuturra.
* Kostaldea.
* Kostaldea.

## Kanpo estekak

* Datuak: Q376068
* Multimedia: Yell, Shetland Islands / Q376068
# Yellow Creek udalerria, Columbiana konderria (Ohio)

Yellow Creek udalerria Ameriketako Estatu Batuetako Ohio estatuko udalerri bat da, Columbiana konderrian. Azken zentsuaren arabera 1.973 biztanle zituen, 51.2 milia karratu (133 km$^2$) eremuan.

## Ekonomia

2020ko zentsuaren arabera, Yellow Creek udalerriak 719 etxebizitza zeuden. Per capita diru-sarrerak 28.543 estatubatuar dolar ziren.

## Kanpo estekak

* Datuak: Q933510
* Multimedia: Yellow Creek Township, Columbiana County, Ohio / Q933510
# York etxea

York etxea Ingalaterrako errege leinu bat izan zen. XV. mendean York familia Ingalaterrako Gerra Zibilan barneratua egon zen.
Familia Yorkeko Dukea zen Rikardo Yorkekoaren ondorengoa zen eta ikurtzat larrosa zuria zuen. Gerra Zibilan Lancaster etxearen aurka borrokatu zen. York eta Lancaster leinuen arteko lehia 1399an Henrike Lancasterkoa, Henrike IV.a Ingalaterrakoa izenez errege koroatu zutenean hasi zen. Azkenik Bi Larrosen Gerra amaitzean eta Rikardo III.a Ingalaterrakoak 1485ean Boswortheko gudua galtzean, Isabel Yorkekoa gudu hartan garaile atera zen Henrike VII.a Ingalaterrakoarekin ezkondu zen, eta bi hauen ondorengoak XVI. mendean zehar Ingalaterra gobernatu zuten Tudor etxekoak izan ziren.

## York etxeko erregeak

* Eduardo IV.a Ingalaterrakoa, 1461-1470 eta 1471-1483
* Eduardo V.a Ingalaterrakoa, 1483
* Rikardo III.a Ingalaterrakoa, 1483-1485

## Kanpo estekak

* Datuak: Q105285
* Multimedia: House of York / Q105285
# York konderria (Pennsylvania)

York konderria (ingelesez: York County) Pennsylvaniako konderri bat da, Ameriketako Estatu Batuetan. Hiriburua York da. 2010eko zentsuaren arabera 434.972 biztanle zituen, York kilometro koadroko azaleran.

## Geografia

York konderriak 2.358,76 kilometro koadro ditu. Horietatik 16,94 ura dira. Beste 2.341,82 lurra dira. Biztanleria dentsitatea 184,41 da.

## Demografia

2010eko zentsoan bizi ziren 434.972 pertsonetatik 399.176 txuriak edo hispanoak dira. Horietatik hispano edo latino kategorian 24.397 dira. 22.493 beltzak edo afroamerikarrak. 635 amerikar natiboak ziren eta 108 Hawaii edo Pazifikoko irletako natiboak. 5.336 asiarrak ziren. Bestelako arraza bat kategorian 609 biztanle daude. Bukatzeko euren burua arraza bat baino gehiagotan 6.615 pertsonek kokatzen zuten.

### Biztanleria piramidea
## Kanpo estekak

* Datuak: Q490914
* Multimedia: York County, Pennsylvania / Q490914
# York udalerria, Athens konderria (Ohio)

York udalerria Ameriketako Estatu Batuetako Ohio estatuko udalerri bat da, Athens konderrian. Azken zentsuaren arabera 6.852 biztanle zituen, 96.7 milia karratu (250 km$^2$) eremuan.

## Ekonomia

2020ko zentsuaren arabera, York udalerriak 2551 etxebizitza zeuden. Per capita diru-sarrerak 18.844 estatubatuar dolar ziren.

## Kanpo estekak

* Datuak: Q925703
* Multimedia: York Township, Athens County, Ohio / Q925703
# York konderria (Brunswick Berria)

York County New Brunswick Kanadako probintzian kokatutako konderri bat da. eskualde honetan Brunswick Berriko hiriburua da, Fredericton. Hiritik kanpo, nekazaritza eta basogintza dira konderriko bi industria nagusiak, Saint John ibaiak zeharkatzen duena. Southwest Miramichi ibaiak probintziaren iparraldeko zatia zeharkatzen du. 2011an, konderriko biztanleak 97.238 ziren.

## Historia

York konderria 1785ean ezarri zen, Frederick-Augustus printzearen (1763-1827) izena eramanez, Jurgi III.a erregearen bigarren semearena, 1784an York-eko dukea izan zena. 1831n, goiko erdia hainbeste populatu zen biztanle ugarirekin, zeren Carleton konderria bihurtu baitzen eskualdeko lur aberatsengatik.

## Demografia

Biztanleen joera
| Errolda | Biztanleak | Aldaketa (%) |
| 2006 | 90,872 | ▲4.2% |
| 2001 | 87,212 | ▲1.7% |
| 1996 | 85,719 | ▲4.1% |
| 1991 | 82,326 | N/A |
Ama hizkuntza (2006)
| Hizkuntza | Biztaleak | Ehunekoa (%) |
| Ingelesa baino ez | 79,540 | 88.24% |
| Frantsesa baino ez | 5,800 | 6.43% |
| Beste hizkuntza batzuk | 4,470 | 4.96% |
| Biak, ingelesa eta frantsesa | 335 | 0.37% |

## Kanpo estekak

* Datuak: Q1752038
* Multimedia: York County, New Brunswick / Q1752038
# York konderria (Nebraska)

York konderria (ingelesez: York County) Nebraskako konderri bat da, Ameriketako Estatu Batuetan. Hiriburua York da. 2010eko zentsuaren arabera 13.665 biztanle zituen, York kilometro koadroko azaleran.

## Geografia

York konderriak 1.491,39 kilometro koadro ditu. Horietatik 8,6 ura dira. Beste 1.482,79 lurra dira. Biztanleria dentsitatea 9,16 da.

## Demografia

2010eko zentsoan bizi ziren 13.665 pertsonetatik 13.280 txuriak edo hispanoak dira. Horietatik hispano edo latino kategorian 555 dira. 149 beltzak edo afroamerikarrak. 48 amerikar natiboak ziren eta 4 Hawaii edo Pazifikoko irletako natiboak. 59 asiarrak ziren. Bestelako arraza bat kategorian 24 biztanle daude. Bukatzeko euren burua arraza bat baino gehiagotan 101 pertsonek kokatzen zuten.

### Biztanleria piramidea
## Kanpo estekak

* Datuak: Q489648
* Multimedia: York County, Nebraska / Q489648
# York konderria (Virginia)

York konderria (ingelesez: York County) Virginiako konderri bat da, Ameriketako Estatu Batuetan. Hiriburua Yorktown da. 2010eko zentsuaren arabera 65.464 biztanle zituen, York kilometro koadroko azaleran.

## Geografia

York konderriak 556,74 kilometro koadro ditu. Horietatik 285,36 ura dira. Beste 271,38 lurra dira. Biztanleria dentsitatea 117,58 da.

## Demografia

2010eko zentsoan bizi ziren 65.464 pertsonetatik 51.362 txuriak edo hispanoak dira. Horietatik hispano edo latino kategorian 2.892 dira. 8.599 beltzak edo afroamerikarrak. 225 amerikar natiboak ziren eta 92 Hawaii edo Pazifikoko irletako natiboak. 3.169 asiarrak ziren. Bestelako arraza bat kategorian 136 biztanle daude. Bukatzeko euren burua arraza bat baino gehiagotan 1.881 pertsonek kokatzen zuten.

### Biztanleria piramidea
## Kanpo estekak

* Datuak: Q506187
* Multimedia: York County, Virginia / Q506187
# York lurmuturraren penintsula

York lurmuturraren penintsula (ingelesez: Cape York Peninsula) Australiako penintsula da, Queensland estatuan dagoena. York lurmuturra iparraldeko muturra duen penintsula hau egun dagoen azken eremu basatietako bat da.

## Klima

Datu klimatikoak (York lurmuturra) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 29.8 | 29.6 | 29.6 | 29.5 | 28.8 | 28.1 | 27.6 | 27.8 | 28.5 | 29.9 | 30.9 | 30.8 | 29.2 |
| Batez besteko tenperatura minimoa (°C) | 24.0 | 23.9 | 23.8 | 23.7 | 23.0 | 22.3 | 21.5 | 21.6 | 22.2 | 22.9 | 23.8 | 24.2 | 23.1 |
| Euria (mm) | 370.6 | 352.1 | 370.9 | 255.5 | 69.1 | 26.1 | 19.7 | 9.5 | 6.4 | 14.9 | 56.7 | 194.6 | 1744.7 |
| Iturria: BOM ||||||||||||||

## Erreferentziak

* ↑ Euskaltzaindia. (2013-07-13). 169. araua: Ozeaniako toponimia. .
* ↑ Mittermeier, R.E. et al. (2002). Wilderness: Earth’s last wild places. Mexiko Hiria: Agrupación Sierra Madre, S.C.
* ↑ BOM. .

## Kanpo estekak

* Datuak: Q233770
* Multimedia: Cape York Peninsula / Q233770
# York konderria (Hego Carolina)

York konderria (ingelesez: York County) Hego Carolinako konderri bat da, Ameriketako Estatu Batuetan. Hiriburua York da. 2010eko zentsuaren arabera 226.073 biztanle zituen, York kilometro koadroko azaleran.

## Geografia

York konderriak 1.802,13 kilometro koadro ditu. Horietatik 39,4 ura dira. Beste 1.762,73 lurra dira. Biztanleria dentsitatea 125,45 da.

## Demografia

2010eko zentsoan bizi ziren 226.073 pertsonetatik 174.446 txuriak edo hispanoak dira. Horietatik hispano edo latino kategorian 10.075 dira. 42.608 beltzak edo afroamerikarrak. 1.777 amerikar natiboak ziren eta 72 Hawaii edo Pazifikoko irletako natiboak. 3.394 asiarrak ziren. Bestelako arraza bat kategorian 255 biztanle daude. Bukatzeko euren burua arraza bat baino gehiagotan 3.521 pertsonek kokatzen zuten.

### Biztanleria piramidea
## Kanpo estekak

* Datuak: Q384754
* Multimedia: York County, South Carolina / Q384754
# York konderria (Maine)

York konderria (ingelesez: York County) Maineko konderri bat da, Ameriketako Estatu Batuetan. Hiriburua Alfred da. 2010eko zentsuaren arabera 197.131 biztanle zituen, York kilometro koadroko azaleran.

## Geografia

York konderriak 3.288,54 kilometro koadro ditu. Horietatik 722,61 ura dira. Beste 2.565,94 lurra dira. Biztanleria dentsitatea 59,94 da.

## Demografia

2010eko zentsoan bizi ziren 197.131 pertsonetatik 190.900 txuriak edo hispanoak dira. Horietatik hispano edo latino kategorian 2.478 dira. 1.036 beltzak edo afroamerikarrak. 540 amerikar natiboak ziren eta 32 Hawaii edo Pazifikoko irletako natiboak. 2.088 asiarrak ziren. Bestelako arraza bat kategorian 104 biztanle daude. Bukatzeko euren burua arraza bat baino gehiagotan 2.431 pertsonek kokatzen zuten.

### Biztanleria piramidea
## Kanpo estekak

* Datuak: Q390141
* Multimedia: York County, Maine / Q390141
# York lurmuturra

York lurmuturra (ingelesez: Cape York) Australiako iparraldeko muturra, York lurmuturraren penintsulako iparraldean eta Queensland estatuan dagoena. Iparraldean Torres itsasartea du, eta itsasarte horren beste aldean Ginea Berria uhartea. 25 kilometro luze eta 20 kilometro zabal da. James Cook britainiar itsasgizonak aurkitu zuen 1770ean, eta Yorkeko Dukearen izena jarri zion.

## Klima

Datu klimatikoak (York lurmuturra) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 29.8 | 29.6 | 29.6 | 29.5 | 28.8 | 28.1 | 27.6 | 27.8 | 28.5 | 29.9 | 30.9 | 30.8 | 29.2 |
| Batez besteko tenperatura minimoa (°C) | 24.0 | 23.9 | 23.8 | 23.7 | 23.0 | 22.3 | 21.5 | 21.6 | 22.2 | 22.9 | 23.8 | 24.2 | 23.1 |
| Euria (mm) | 370.6 | 352.1 | 370.9 | 255.5 | 69.1 | 26.1 | 19.7 | 9.5 | 6.4 | 14.9 | 56.7 | 194.6 | 1744.7 |
| Iturria: ||||||||||||||

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013-4-11 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ BOM. .

## Kanpo estekak

* Datuak: Q1728345
* Multimedia: Cape York (Queensland) / Q1728345
# Zilene (satelitea)

Zilene (grekoa: Κυλλήνη), edo Jupiter XLVIII, Jupiter planetaren satelite natural bat da.

## Ezaugarri fisikoak

Zilene satelite txikia da (2 km-ko diametroa du) eta erretrogradoa. Uste da 0,04ko albedoa duela, Jupiterren beste satelite batzuen antzera. Haren beste ezaugarri asko ezezagunak dira oraindik.
Pasifaeren taldeko satelitea da: 22.800.000 km eta 24.100.000 km arteko erradioarekin eta 144,5° eta 158,3° bitarteko inklinazioarekin Jupiter orbitatzen duten satelite erretrogrado irregularrak dira talde horretako guztiak.

## Aurkikuntza

Scott Sheppard-ek gidatutako Hawaiiko Unibertsitateko astronomo-talde batek aurkitu zuen, 2003ko otsailaren 9an. Aurkikuntzaren berri 2003ko apirilaren 2an eman zen.

## Izendapena

Zilene satelite-izena mitologia grekoko Zilene pertsonaian du jatorria; ZileneZeusen alabetariko bat zen.
Hasieran, S/2003 J 13 izendapen sistematikoa eman zitzaion sateliteari; kode horrek adierazten du 2003an lehen aldiz ikusitako Jupiterren hamahirugarren satelitea zela. Zilene behin betiko izena 2005eko martxoaren 30ean eman zitzaion, Jupiterren beste 9 sateliterekin batera.

## Kanpo estekak

* Datuak: Q17420
# Ziliatu

Ziliatuak Ciliophora filumeko izaki bizidunak dira, Protista barruan sailkatuak tradizionalki, baina gaur egungo sailkapenean Chromalveolataren kideak. Ura dagoen edozein lekutan bizi daitezke (laku, ozeano, putzu eta lurrean), hainbat kide ektosinbionteak eta endosinbionteak dira eta beste batzuk parasitoak. Ziliatuak protozoo handiak dira, batzuk 2 mm arteko tamainarekin eta egitura konplexua dute. Izena inguruan duten zilioetatik datorkie, flageloen antzeko egiturak, baina txikiagoa eta kopuru handian. Hauek mugitzeko eta harremantzeko erabiltzen dira.
* Datuak: Q106345
* Multimedia: Ciliophora / Q106345
* Espezieak: Ciliophora
# Zilene

Zilene mendia (grezieraz Κυλλήνη, Kyllếnê), greziar mitologian, Arkadia eta Akaiaren arteko mugan dagoen Peloponesoko 2374 metroko garaiera duen mendi batek jasotzen duen izena.
Zilene mendia (gaur egun Ziria), Peloponesoko mendi handien artean ekialderen dagoena da. Iparralderantz irekitzen den zortzi kilometro eta erdiko zirkuluerdi bat eratzen du, inguruko mendien artean nabarmentzen delarik. Leizeak ditu, horietako batzuk, estalaktitekin
Han erditu zuen Maiak Hermes. Bere tontorrean, azken jainko honi eskainitako tenplu bat zegoen. Zileniar adjektiboa, jainkoak jasotzen duen epitetoetako bat da, eta olerkari greziar eta erromatarrek, lira, "zileniarra" deitzen zuten, jainko honek lira musika tresna sortu izanagatik.
Plinio Zaharrak, "zozoak, zuri soilik Arkadiako Zilenen jaiotzen zirela, eta ez beste inon" zioen.

## Kanpo estekak

* Datuak: Q1232572
* Multimedia: Mount Kyllini / Q1232572
# Zilindrita

Zilindrita mineral bat da eta cylindrite taldearen kidea da.

## Ezaugarriak

Zilindrita elementu kimiko mineralaren formula kimikoa hau da: ${\ce {Pb3Sn4FeSb2S14}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Cylindrite: Mineral information, data and localities.» www.mindat.org (Noiz kontsultatua: 12-05-2019).
# Zilegietako dorrea

Zilegietako dorrea Nafarroa Garaiko Ibargoiti ibarreko Zilegieta lekuan kokatutako dorretxe-jauregi bat da. Badirudi eraikuntzaren funtsa XIII. mendekoa dela, nahiz eta gerora aldaketak izan dituen; horien artean, 1960an modernoki egindakoa nabarmentzen da, zeinean teilazko estalkiaren ordez beste laua jarri baitzen eta almenak gehitu baitzitzaizkion.

## Historia

Armagintzako kaporalen artean agertzen da Nafarroako Erresumako nomina ofizialean. 1415ean, Orreagako Gartzea Lopitz diruzainak Migel Zeilari saldu zion, eta XV. mendearen amaieran Ezpeletatarren leinura igaro zen. 1642an, Joanes Angulo eta Motza Ezpeletakoaren alarguna zen Jeronima Arradakoa salbuespenagatik auzitan jarri zuen, bere seme Fernandoren tutore gisa. 1689an Villarreako konde titulua sortu zen, José Antonio de Camargo y Pasquier jaunaren alde. 1740an, kondeak eskatuta, Errege Kontseiluak jauregia armagintzatik salbuetsita zegoela adierazi zuen. XIX. mendearen hasieran, jauregia eta jaurerria Fuerteventurako kondearenak ziren. 1960 inguruan, jabeek handitu eta zaharberritu egin zuten, eta almenak eta matakanak zituen adarve bat erantsi zioten, harresien oinean aurkitutako Erdi Aroko aztarnek adierazten zutenez. Dirudienez, Nafarroako konkistaren ondorioz gaztelu eta oinetxe gotortuak eraisteari buruz emandako xedapenek eragin zioten jauregiari.

## Eraikina

XII. mendeko eraikina da. Oinplano karratua eta harlanduzko hormak ditu. Horma horietan, forma ezberdina eta ausazko kokapena duten bao txikiak irekitzen dira. Behealdeko izkina bakoitzean, harrizko lauzaz estalita dauden zilindro-formako dorretxoak irteten dira. Dorrea, biribilki forma duten modiloietan bermatuta daogen estruktura almenadun batez errematatuta dago.

## Erreferentziak

* Nafarroako Entziklopedia Handia | ZILEGIETA. (Noiz kontsultatua: 2022-01-09).

## Ikus, gainera

* Zilegieta
* Ibargoiti
* Nafarroako Erresuma

## Kanpo estekak

* Datuak: Q20492790
* Multimedia: Torre de Celigüeta / Q20492790
# Zilhekoa

Zilhekoa Arberatze-Zilhekoa udalerriko herriska bat da, Nafarroa Behereko Amikuze eskualdean. Herri honek 1841 arte aparteko udalerria osatu zuen.
Herritarrei "zilhekoar" deitzen zaie. Donibane Garazi herrialdeburura 35 km daude.

## Izenaz

Izenaren etimologian "zil(h)o" ("zulo") hitza ikusten dute adituek. Bere izenaren agerpen historiko batzuk: Sanctus Petrus de Silegue (1160), Sileugue (1316), Silegoe (1350), Silleugue (1413), Silengoa (1513an Iruñeko idazki batean) edota Sillègue-les-Domezain (1734an Lextarreko gortean) dira.
Euskaraz "Zilegoa" tokiko aldaera ere erabiltzen da. Forma horietatik eratorri da Sillègue frantsesezkoa.

## Geografia
### Kokapena

Amiküze eskualdea historikoki zatituta zegoen hiru eremuetatik Biduze-haraindi izenekoan kokatuta dago; izenak adierazten duen gisan Biduze ibaiaren ekialdean dagoen zonaldeari deitzen zitzaion horrela. Herriaren mugak hauexek dira: iparraldean Zohota eta mendebaldean Arberatze udalburua, biak herri amikuztarrak; aldiz, hegoaldean eta ekialdean Zuberoako Pettarra eskualdearekin egiten du topo, Domintxaine-Berroetako lurrekin hain zuzen.

### Orografia

Altuera apaleko lurrak dira. Herriaren lurretako ipar-ekialdean Burgaintzi muino-lerroetako bat (146 m) dago; herriska pittin bat baxuago dago.

## Demografia

1695eko erroldan 20 etxerekin ageri da.

## Errepideak

Herriska honen iparraldetik pasatzen den D 933 departamendu mailako errepidea da nagusia; Donapaleu kantonamendu eta eskualdeburutik abiatu ostean Aiziritze eta Arberatzeren artean pasatzen da, Salbaterrarako (Okzitania) bidean. Bertatik ateratzen den adar lokal batek Arberatzetik pasa eta gero Zilhekoarekin lotura egiten du; aldi berean, ekialderantz errepide beretik segituz gero iparraldetik (Zohota) hegoaldera doan D 134rekin bat egin daiteke, adibidez Maulerantz abiatzeko.

## Udalerri-aldaketak

1841 arte herri honek udalerri propioa izan zuen. Urte horretan Arberatzerekin fusionatu zen; harrezkero Arberatze-Zilhekoaren barruan dago.

## Eraikin historikoak

* Eliza baino, kapera txiki bat baino ez dago herriska honetan.

## Ekonomia

Nekazaritza eta abeltzaintza izan dira herritar gehienen ohiko lanbideak.

## Zilhekoar jatorrikoak

Bertakoa izan gabe, Alexandre Dumasen luman Athos musketaria bihurtuko zenaren benetako izena Armand de Sillègue d'Athos d'Autevielle zen, beraz herriaren izena zeraman. Bearnesa zen baina Amiküzeko auzoak diren Salbaterra aldeko herri batzuetan jaio eta bizi izan ziren edo harremanak izan zituzten: Atòs-Aspins, Autile... Pentsatzekoa da, beraz, familiak jatorria Zilhekoan zuela.

## Ikus, gainera

* Arberatze
* Arberatze-Zilhekoa

## Erreferentziak

* ↑ Zilhekoa Patxi Salaberriren "Nafarroa Behereko herrien izenak" lanean: 307/308. or.

## Kanpo estekak

* (Frantsesez) Athos musketaria frantsesezko wikipedian.
* Datuak: Q3483922
# Zilia

Zilia, (korsikeraz: Ziglia) Korsikako iparraldeko udalerria da, Korsika Garaia departamentuan dagoena. 2013ko erroldaren arabera, 299 biztanle ditu.

## Erreferentziak

* ↑ (Frantsesez) «Populations légales 2013 | Insee» www.insee.fr (Noiz kontsultatua: 2016-12-27).

## Kanpo estekak

* Datuak: Q203051
* Multimedia: Zilia / Q203051
# Zilegi basoen parkea

Zilegi basoen parkea :
| Intxaurrondo, Donostia ||
| Herrialdea Lurraldea | Euskal Herria Gipuzkoa |
| Zilegi basoen parkea Zilegi basoen parkea Zilegi basoen parkea ||
| Koordenatuak: | 43°18′57.57″N 1°57′04.34″W﻿ / ﻿43.3159917°N 1.9512056°W﻿ / 43.3159917; -1.9512056 |
Zilegi basoen parkea Gipuzkoako Donostia hiriburuan dagoen parke bat da. Intxaurrondo auzoan dago, Baso-Txiki kalea eta GI-20 autobidearen artean.

## Kanpo estekak

* Datuak: Q25474507
# Zoran Mušič

Anton Zoran Mušič (Bukovica, 1909ko otsailaren 12a - Venezia, 2005eko maiatzaren 25a) esloveniar margolari, grabatzaile eta marrazkilaria izan zen.
Garai hartan Austro-Hungariar Inperiokoa zen Bukovican jaio zen. Familiak hainbat aldiz aldatu behar izan zuen bizilekua Lehen Mundu Gerraren ondorioz, eta mugak aldatu behar izan zituzten. Zoran Maribor eskolara joan zen eta Zagrebeko Arte Ederretako Eskolan ikasi zuen. Eslovenieraz, alemanez, kroazieraz, italieraz eta frantsesez hitz egiten zuen. 1934tik aurrera Europan zehar bidaiatu zuen eta 1942an Venezian kokatu zen. Espioia izatea leporatu zioten eta Dachauko kontzentrazio-esparrura bidali zuten. Bertan marrazki asko egin zituen. 1945ean askatu zuten, eta Esloveniara itzuli zen, baina agintari komunisten presioak jaso ondoren, Venezian kokatu zen behin betiko.
Paisaiak, izadi hilak, erretratuak eta autoerretratuak margotu zituen. Dachauren beldurrezko eszenak eta Veneziako vedutak ere. Nazioartean ospe handiena duen margolari esloveniar garaikidea da.
* Datuak: Q220545
* Multimedia: Zoran Mušič / Q220545
# Zoran Rant

Zoran Rant (1904-1972) ingeniari kimiko eta zientzialari esloveniarra Ljubljana hiriko (Eslovenia) Ingeniaritza Teknikoaren Departamentuko irakaslea izan zen, SAZU (Esloveniako Zientzia eta Arteen Akademia ) elkarteko kidea. Gaur egun, Rant ezaguna da lehena izan zelako formalki adierazten exergiaren eta energiaren arteko erlazioa Termodinamikaren arloan. Halaber, erlazio horrek ekonomiarekin duen harremana ere deskribatu zuen.
Rant-ek egindako lanetan oinarriturik, XX. mendean bukaera aldean termoekonomiaren oinarriak landu ziren. Haren lehen argitalpenak Esloveniako aldizkarietan egin ziren bakarrik, eta horren ondorioz, oso mugatua izan zen zientzialarien arte haien zabalkundea. Hirurogeita hamarreko hamarkada arte ez zen mundu osora zabaldu beraren lana.

## Erreferentziak

* Datuak: Q8074393
# Zoran Vrkić

Zoran Vrkić (Rijeka, 1987ko abuztuaren 16a -) Kroaziako saskibaloi jokalaria da. Hegaleko postuan jokatzen du eta ACBko Bilbao Basket eta Donostia Gipuzkoa Basket taldeetan ibilitakoa da.

## Taldeak

* 2007–2008: KK Šibenik
* 2008–2010: KK Split
* 2011: Union Olimpija
* 2011-2012: Biancoblù Basket Bologna
* 2012: KK Zadar
* 2013: Ikaros Kallitheas BC
* 2013–2014: Bilbao Basket
* 2014-2015: Građanski Šibenik
* 2015-: Donostia Gipuzkoa Basket

## Erreferentziak

* ↑ www.solobasket.com
* Datuak: Q4024807
# Zoran Planinić

Zoran Planinić (Mostar, 1982ko irailaren 12a - ) kroaziar saskibaloi jokalari ohia da. Antolatzaile postuan aritu zen hainbat taldetan.

## Taldeak

* Benston Zagreb (1999-2000)
* Cibona Zagreb (2000-2003)
* New Jersey Nets (2003-2006)
* TAU Cerámica (2006-2008)
* PBC CSKA Mosku (2008-2010)
* BC Khimki (2010-2013)
* Anadolu Efes S.K. (2013-2014)

## Erreferentziak

* ↑ «Aspaldiko lagunen bilera» Berria 2014-01-31.
* Datuak: Q220565
* Multimedia: Zoran Planinić / Q220565
# Zoran Đinđić

Zoran Đinđić (serbieraz: Зоран Ђинђић; Bosanski Šamac, 1952ko abuztuaren 1a - Belgrad, 2003ko martxoaren 12a) serbiar politikaria izan zen. Serbiako lehen ministroa izan zen 2001etik 2003an erail zuten arte.
Filosofia ikasi zuen Belgradeko Unibertsitatean eta komunismoaren aurkako ikasle mugimenduen buru izan zen. Kondenatu egin zuten, baina Alemaniara joateko baimena eman zion. 1989an Jugoslaviara itzuli zen Novi Sad Unibertsitateko irakasle izateko eta Alderdi Liberal Demokratikoaren sortzaileetako bat izan zen.
1997an Belgradeko Alkatetzarako hauteskundeak irabazi zituen. Slobodan Miloševićen erregimenaren aurka agertu zen eta 2001ean lehen ministro izendatu zuten. Gobernuak erreforma demokratikoak egin zituen eta Serbia Europara hurbildu zuen.
2003ko martxoan hil zuen Serbiako mafiak, Serbiako zerbitzu sekretuekin elkarlanean.
* Datuak: Q157131
* Multimedia: Zoran Đinđić / Q157131